ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5364-E.03.02-57401/6-2017

24.02.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0580/2016 (1726/2016)**, за набавку добара Хидродинамичке спојнице за допрему угља -ТЕНТ Б, на захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

На основу увида у измену и допуну конкурсне документације од 13.02.2017. године, уочили смо да сте навели да је масомални шречник спојнице D=640mm. Спојница коју желимо да понудимо има максимални спољни пречник 640mm. Приликом обиласка објекта када смо сагледали предмет и обим набавке увидели смо да уградбена мера од 640mm не представља никакав проблем за уградњу. Сходно томе молимо вас да нам одговорите да ли је прихватљива спојница која има максимални спољни пречник од 640mm?

**ОДГОВОР 1:**

Поштовани, прихватљива је спојница која има спољни пречник D=640mm. На основу наведеног биће измењена конкурсна документација тј. техничка спецификација и биће продужен рок за подношење понуда.

**ПИТАЊЕ 2**:

1. У тачки 3.Техничка спецификација, у оквиру Обавеза изабраног понуђача (продавца), као и у чл. 8 став 3 Модела Уговора, наводи се између осталог следеће:

“*У случају отказа рада хидродинамичких спојница или било ког њиховог дела у гарантном периоду и/или да спојнице не остварују захтеване радне услове из захтева наручиоца, продавац је у обавези да* ***у року од 24 часа од пријема обавештења, обезбеди стручно особље*** *(о свом трошку), које ће заједно са представником наручиоца* ***утврдити узрок превременог отказа рада****,* ***као и разлоге због којих спојнице не остварују захтеване радне параметре*** *(без додатних трошкова по наручиоца)*”.

Поред тога, у чл. 8 став 4 Модела Уговора, наводи се:

“***У случају непоштовања рокова*** *из става 3 овог члана уговора од стране продавца,* ***купац може наплатити меницу за отклањање грешака у гарантном периоду***.”

С обзиром да предметно добро није тако једноставан хидромеханички склоп, не може се очекивати да стручна лица понуђача доносе одлуку о узроцима превременог отказа или разлозима неостваривања радних параметара ових спојница, већ за тако нешто мора бити обезбеђено присуство стручних лица произвођача предметног добра. За одговарајућа понуђена добра страног порекла, чији су произвођачи из иностранства, није могуће обезбедити присуство њихових стручних лица у тако кратком року од захтеваних 24 часа од пријема обавештења Наручиоца.

Оваквим захтевом се ограничава конкуренција и фаворизују произвођачи предметних добара домаћег порекла, супротно чл.10ЗЈН.

У складу са овим, а посебно узимајући у обзир наведени услов из чл.8 став 4 Модела Уговора, молимо Наручиоца да одреди реално прихватљив рок за обезбеђивање присуства стручног особља, који неће бити краћи од 72 часа од пријема обавештења, и тиме конкурсну документацију сачини тако да понуђачи могу доставити прихватљиве понуде, у складу са чл. 61 ЗЈН.

**ОДГОВОР 2:**

Комисија ће продужити предметни рок на 72 сата од пријема обавештења и извршити измену конкурсне документације и продужити рок за подношење понуда.

**ПИТАЊЕ 3**

У тачки 3.Техничка спецификација, у оквиру Обавеза изабраног понуђача (продавца), као и у чл. 8 став 3 Модела Уговора, наводи се између осталог следеће:

“***Ако је отказ рада спојница или неког њиховог дела узроковано лоше одабраним, типом спојнице****, као и проблемима чији је узрок лоше израђени и испоручени предмет набавке или његов део, продавац је у обавези да* ***у што краћем року (не дужим од 3 дана)*** *обезбеди исправан нови део и/или обави сервис и репарацију. (продавац сноси све трошкове замене и нове испоруке)*”.

Поред тога, у чл. 8 став 4 Модела Уговора, наводи се:

“***У случају непоштовања рокова*** *из става 3 овог члана уговора од стране продавца,* ***купац може наплатити меницу за отклањање грешака у гарантном периоду***.”

С обзиром да је Наручилац тај који је дефинисао, тј., изабрао тип спојнице као предмет набавке, те да је, сходно ЗЈН, предвиђено да, кроз стручну оцену понуда, Наручилац одабере технички одговарајуће типове спојница, не може се одговорност за лош одабир типа спојнице преносити на испоручиоца. Наиме, конкурсном документацијом је захтевано да се, као доказ усаглашености понуђеног одговарајућег добра са захтеваним, достави каталог или каталошки извод произвођача понуђеног добра, чиме је комисији Наручиоца омогућено да оцени понуђена добра као технички одговарајућа или неодговарајућа и тиме изврши одабир прихватљивих типова спојнице, на основу приложене техничке документације.

Уколико се, приликом испоруке добара изабраног понуђача, испостави да испоручено добро не одговара понуђеном (тиме ни захтеваном), Наручилац има могућност да, сходно ЗЈН, испоручена добра не прими и захтева од испоручиоца да иста замени одговарајућим – у складу са изабраном понудом, или, уколико испоручилац то није у могућности, раскине Уговор и предузме остале законске мере.

Уколико испоручено добро одговара понуђеном, али се испостави, у току експлоатације, да има било какав скривени недостатак у квалитету материјала или израде, који се може манифестовати прераним отказом или неодговарајућим функционисањем, Наручилац може, у складу са Законом, поднети рекламацију у гарантном року. У овом случају, у питању је одговарајући тип спојнице, при чему постојећа има недостатке, али се не може генерализовати лошим одабиром типа спојнице.

У складу са тим, молимо Наручиоца да овај део текста, који се тиче лошег одабира типа спојнице, изостави из наведених делова конкурсне документације и тиме исту сачини тако да понуђачи могу доставити прихватљиве понуде, у складу са чл. 61 ЗЈН.

С обзиром на комплексност предмета јавне набавке и уобичајени рок испоруке, тј., време потребно за његову производњу, захтев у погледу рока од 3 дана за обезбеђивање исправног новог дела или целог предметног добра, исказан у чл.8 став 3 Модела Уговора, у случају рекламације, није у логичној вези са предметом јавне набавке. У складу са овим, а посебно узимајући у обзир наведени услов из чл.8 став 4 Модела Уговора, молимо Наручиоца да овај захтев усклади са важећом Законском регулативом (8 дана за одговор на рекламациони захтев и 45 дана за отклањање недостатака у гарантном року) и тиме конкурсну документацију сачини тако да понуђачи могу доставити прихватљиве понуде, у складу са чл. 61 ЗЈН.

**ОДГОВОР 3:**

Комисија ће прихватити ваше наводе и извршити измену конкурсне документације и продужити рок за подношење понуда.

**ПИТАЊЕ 4**

У тачки 3.Техничка спецификација, у оквиру Обавеза изабраног понуђача (продавца), као и у чл. 8 став 4 Модела Уговора, наводи се између осталог следеће:

“***У случају сервиса и репарације предмета набавке или неког његовог дела у гарантном периоду****, као и замене предмета набавке новим,* ***гарантни рок тече од почетка за*** *испоручени и/или* ***сервисирани предмет набавке***”.

Поред тога, у чл. 8 став 4 Модела Уговора, наводи се:

“***У случају непоштовања рокова*** *из става 3 овог члана уговора од стране продавца,* ***купац може наплатити меницу за отклањање грешака у гарантном периоду***.”

Према закону о облигационим односима, гарантни рок се везује искључиво за датум испоруке (или евентуално датум уградње) новог производа. Уколико се на производу у гарантном року утврде недостаци у квалитету материјала или израде, па тај производ буде замењен новим, гарантни рок за тај нови производ тече од момента замене, независно од гарантног рока који је важио за замењени производ.

Међутим, уколико се на производу у гарантном року утврде недостаци у квалитету материјала или израде, па тај производ буде доведен у исправно стање сервисиранем (поправком) или заменом некод дела на производу, гарантни рок за тако сервисиран производ наставља да важи, али не у односу на датум сервисирања (поправке), већ у односу на првобитни датум испоруке (или уградње) производа и може се евентуално продужити за период трајања сервисирања (поправке), али никако не може поново започети од тренутка сервисирања (поправке), како је то наведено на поменутима местима у конкурнсој документацији.

У складу са тим, а посебно узимајући у обзир наведени услов из чл.8 став 4 Модела Уговора, молимо Наручиоца да наведени захтев у вези гарантног рока формулише тако да буде у складу са важећом законском регулативом, и тиме конкурсну документацију сачини тако да понуђачи могу доставити прихватљиве понуде, у складу са чл. 61 ЗЈН.

**ОДГОВОР 4:**

Комисија ће прихватити ваше наводе и извршити измену конкурсне документације и продужити рок за подношење понуда.

 КОМИСИЈА